Diari Oficial de la Generalitat Valenciana


Sumari del DOGV 9481, del 30-11-2022 (2022/11951)

RESOLUCIÓ de 24 de novembre de 2022, del Rectorat de la Universitat Jaume I de Castelló, per la qual es fa pública la relació de llocs de treball del personal d'administració i serveis d'aquesta universitat.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9481

Data del DOGV
:   30-11-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11317


Data del document
:   24-11-2022

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * personal
    * concurs administratiu

RESOLUCIÓ de 24 de novembre de 2022, del Rectorat de la Universitat Jaume I de Castelló, per la qual es fa pública la relació de llocs de treball del personal d'administració i serveis d'aquesta universitat. [2022/11333]  
El Consell de Govern de la Universitat Jaume I, en les sessions del 15 de juliol de 2022 i el 26 d'octubre de 2022, va emetre informe favorable sobre la proposta de modificació de la relació de llocs de treball del personal d'administració i serveis, fent ús de la competència prevista en l'article 45.3.b dels Estatuts de la Universitat Jaume I.  
  
Segons el que preveu l'article 3.f de la Llei 2/2003, de 28 de gener, de la Generalitat, de consells socials de les universitats públiques valencianes, el Consell Social d'aquesta Universitat, en la reunió del 16 de novembre de 2022, ha aprovat, a proposta del Consell de Govern, la modificació d'aquesta relació de llocs de treball.  
En conseqüència, aquest Rectorat, en exercici de les competències que li atribueix la Llei orgànica 6/2001, de 21 de desembre, d'universitats, i per donar compliment al que disposa l'article 49.1 de la Llei 4/2021, de 16 d'abril, de la Funció Pública Valenciana, resol:  
  
Primer  
Fer pública la relació de llocs de treball del personal d'administració i serveis de la Universitat Jaume I de Castelló que s'assenyala en l'annex, amb les modificacions aprovades pel Consell Social, a proposta del Consell de Govern d'aquesta Universitat.  
  
Segon  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar, amb caràcter potestatiu, recurs de reposició davant del mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació, o bé es pot interposar recurs contenciós administratiu davant del Jutjat Contenciós Administratiu de Castelló de la Plana, en el termini de dos mesos comptadors des de l'endemà de la recepció de la notificació.  
Tot això sense perjudici de qualsevol altre recurs o acció que es considere procedent.  
  
Castelló de la Plana, 24 de novembre de 2022.- La rectora de la Universitat Jaume I de Castelló. Eva Alcón Soler.